open-index/open-wikipedia-markdown huggingface dataset:
ΦΚ Πίρμασενς

Η **ΦΚ Πίρμασενς** είναι μια γερμανική ποδοσφαιρική ομάδα από την πόλη Πίρμασενς. Ιδρύθηκε το 1903. Έδρα της ομάδας είναι το Sportpark Husterhöhe, χωρητικότητας 10000 θεατών. Συμμετέχει στην **Regionalliga Südwest**. Τις περιόδους 1974-75 και 1975-76 συμμετείχε στην 2η Μπούντεσλιγκα.

## Τίτλοι
### Πρωτάθλημα
* **[[Oberliga Südwest (1945-63)|Oberliga Südwest]]** (I) 
** Πρωταθλήτρια: 1958, 1959, 1960
** Φιναλίστ: 1954, 1962
* **[[Bezirksliga Rhein-Saar]]** (*Saar division*) (I) 
** Νικήτρια: 1930, 1931, 1932, 1933
* **[[Regionalliga Südwest (1963-74)|Regionalliga Südwest]]** (II) 
** Νικήτρια: 1966
* **[[2nd Bundesliga Süd (1974-81)|2nd Bundesliga Süd]]** (II) 
** Φιναλίστ: 1975
* **[[Fußball-Oberliga Rheinland-Pfalz/Saar|Oberliga Südwest]]** (IV) 
** Νικήτρια: 1999, 2006
* **[[Verbandsliga Südwest]]** (V) 
** Νικήτρια: 1997

### Κύπελλο
* **[[Südwestpokal]]** 
** Νικήτρια: 1999, 2006

## Εξωτερικοί σύνδεσμοι
*Official website 
*The Abseits Guide to German Soccer 
*FK Pirmasens at Weltfussball.de
*Das deutsche Fußball-Archiv historical German domestic league tables 

Κατηγορία:Ποδοσφαιρικές ομάδες Γερμανίας
Κατηγορία:Ιδρύσεις ποδοσφαιρικών ομάδων το 1903
ΦφΛ Οσναμπρύκ

Ο **ΦφΛ Οσναμπρύκ** είναι γερμανικός αθλητικός σύλλογος από την πόλη Οσναμπρύκ της Κάτω Σαξονίας, που ιδρύθηκε το 1899. Διαθέτει τμήματα καλαθοσφαίρισης, γυμναστικής, κολύμβησης, επιτραπέζιας αντιπτέρισης και αντισφαίρισης, αλλά είναι περισσότερο γνωστός για το ποδοσφαιρικό του τμήμα. Η ποδοσφαιρική ομάδα αγωνίζεται τη σεζόν 2019-20 ξανά στην 2. Μπούντεσλιγκα, ως πρωταθλήτρια της 3ης Λίγκα. Έδρα της ομάδας είναι το Osnatel-Arena χωρητικότητας 16.130 θεατών. Τα χρώματα της ομάδας είναι το μωβ και το λευκό. Η υψηλότερη κατηγορία στην οποία έχει αγωνιστεί είναι η 2η Μπούντεσλιγκα, ενώ η καλύτερη θέση που έχει καταλάβει είναι η 6η τη σεζόν 1986-87, όπου συγκέεντρωσε 44 βαθμούς. Ντέρμπι θεωρούνται οι αναμετρήσεις της με την *[[ΣΦ Μέπεν]],* την *[[Πρόισεν Μύνστερ]]* και άλλες ομάδες της Κάτω Σαξονίας, όπως τις *[[Άιντραχτ Μπράουνσβαϊγκ]]*, *[[Αννόβερο 96]]*, *[[ΦφΛ Όλντενμπουργκ]]* και *[[Κίκερς Έμντεν]]*.

## Παραπομπές


## Εξωτερικοί σύνδεσμοι
* Επίσημος ιστότοπος 
* The Abseits Guide to German Soccer

Κατηγορία:Ποδοσφαιρικές ομάδες Γερμανίας
Κατηγορία:Γερμανικοί σύλλογοι καλαθοσφαίρισης
Κατηγορία:Ιδρύσεις ποδοσφαιρικών ομάδων το 1899
Κατηγορία:Οσναμπρύκ
BMW E70

Η **BMW X5 E70** ήταν ένα μεσαίο πολυτελές SUV αυτοκίνητο, που παρήχθη από τη γερμανική αυτοκινητοβιομηχανία BMW, από τις 28 Σεπτεμβρίου 2006 έως τις 28 Ιουνίου 2013. Αντικατέστησε τη BMW X5 E53 και διατήρησε την υψηλή δημοτικότητα του προκατόχου του, ενώ είχε και εμφανώς μεγαλύτερες διαστάσεις από την E53. Επίσης, η E70 ήταν η δεύτερη γενιά της BMW X5, καθώς και η πρώτη γενιά στην ιστορία της X5 όπου δεν προσφέρθηκε μηχανικό κιβώτιο ταχυτήτων, παρά μόνο αυτόματα κιβώτια.

Τον Απρίλιο του 2010, η X5 E70 υπέστη μια αισθητική και μηχανολογική ανανέωση, που κυκλοφόρησε λίγους μήνες μετά, για τη σεζόν του 2011. Τελικώς αντικαταστάθηκε τον Αύγουστο του 2013 από τη BMW F15, που ήταν η τρίτη γενιά της BMW X5.

## Βασικά στοιχεία
thumb|left|Το σαλόνι μιας BMW X5 E70 3.0d

Για πρώτη φορά κυκλοφόρησε στις Ηνωμένες Πολιτείες τον Νοέμβριο του 2006, για τη σεζόν (model year, έτος μοντέλου) του 2007. Στη Γερμανία οι πρώτες πωλήσεις ξεκίνησαν τον Μάρτιο του 2007, ενώ σύντομα μέσα στο ίδιο έτος ακολούθησαν και οι άλλες αγορές διεθνώς. Το μοντέλο έφερε πολλά προηγμένα για την τότε εποχή τεχνολογικά στοιχεία, ενώ είχε δοθεί μεγάλη έμφαση και στην αεροδυναμική, καθώς είχε αεροδυναμικό συντελεστή Cd 0,33 στη βασική έκδοση - νούμερο κορυφαίο για SUV τότε αλλά ακόμα και σήμερα.

## Διαστάσεις
Η E70 BMW X5 ήταν 60 χιλιοστά φαρδύτερη, 165 χιλιοστά μακρύτερη και με μακρύτερο μεταξόνιο κατά 110 χιλιοστά από την προκάτοχό της, αλλά παρέμεινε στο ύψος της E53 X5 στα 1.766 χιλιοστά.

## Εξωτερικοί σύνδεσμοι

* MotorTrend.com/ First Drive: 2007 BMW X5 
* Paultan.org/ 2007 BMW X5 4.8i and 3.0d test drive in Athens.

E70
Κατηγορία:Αυτοκίνητα πολυτελείας
Κατηγορία:Αυτοκίνητα SUV
Κατηγορία:Γερμανικά αυτοκίνητα
ΦΚ Ίντερ Μπρατισλάβα

Η **ΦΚ Ίντερ Μπρατισλάβα** είναι μια σλοβακική ποδοσφαιρική ομάδα από την Μπρατισλάβα. Ιδρύθηκε την 1η Ιουλίου 1940. Έδρα της ομάδας είναι το Stadium Drieňová ulica, χωρητικότητας 10.000 θεατών. Έχει κατακτήσει 1 πρωτάθλημα Τσεχοσλοβακίας και 2 πρωταθλήματα Σλοβακίας.

## Ιστορικά ονόματα
* 1940: ΣΚ Απόλλων Βρατισλάβας
* 1946: ΤΚΝΒ Βρατισλάβα
* 1948: Σοκόλ ΣΝΒ Βρατισλάβα
* 1952: Σοκόλ ΤΣ.Χ. Βρατισλάβα
* 1953: ΟΥ.Δ. Ερυθρός Αστέρας Βρατισλάβας
* 1956: Τ.Γ. Ερυθρός Αστέρας Βρατισλάβας
* 1990: ΣΚΠ Βρατισλάβα
* 1997: ΣΚΠ Ντεβίν Βρατισλάβας (Συγχγώνευση με την ΦΚ Τατράν Ντεβίν Βρατισλάβας)
* 2003: ΦΚ ΣΚΠ Ντούμπραουκα Βρατισλάβας
* 2009: ΣΚΠ Ίντερ Ντούμπραουκα Βρατισλάβας
* 2015: Δεν συμμετέχει σε επίσημες κατηγορίες

## Τίτλοι
### Τσεχοσλοβακία
**Πρωτάθλημα**
* **[[Πρωτάθλημα ποδοσφαίρου Τσεχοσλοβακίας]]** *(1945 - 1992)*
** *Νικήτρια(1):* 1959

### Σλοβακία
**Πρωτάθλημα**
* **[[Πρωτάθλημα ποδοσφαίρου Σλοβακίας]]**
** *Νικήτρια (2):* 2000, 2001

**Κύπελλο**
* **Κύπελλο Σλοβακίας''
** ''Νικήτρια (6):'' 1984, 1988, 1990, 1995, 2000, 2001

===Ευρώπη===
**Διεθνή κύπελλα**
* **Κύπελλο Ιντερτότο ΟΥΕΦΑ*'
** *Νικήτρια (2):'' 1963, 1964

## Εξωτερικοί σύνδεσμοι
*Official website
*Fan website
*
*

Κατηγορία:Ποδοσφαιρικές ομάδες Σλοβακίας
Κατηγορία:Ιδρύσεις ποδοσφαιρικών ομάδων το 1940
Κατηγορία:Ποδοσφαιρικές ομάδες Τσεχοσλοβακίας

Κατηγορία:Μπρατισλάβα
Nissan NV200

Tο **Nissan NV200** είναι ένα μεσαίο επαγγελματικό αυτοκίνητο τύπου «βαν» (van), που κατασκευάζεται από τη ιαπωνική αυτοκινητοβιομηχανία Nissan, από τον Ιούλιο του 2009.

Τον Μάιο του 2011, το μοντέλο κέρδισε τον επίσημο διαγωνισμό «Taxi of Tomorrow» («Ταξί του Αύριο») για την επιλογή του νέου επίσημου ταξί της Νέας Υόρκης, με τελικό σκοπό να αντικαταστήσει το σεντάν μεγάλων διαστάσεων Ford Crown Victoria (παραγωγή: 1991 - 2011). Η τελική εκδοχή του ταξί παρουσιάστηκε μέσα στο 2013 και κυκλοφόρησε προς τα τέλη Οκτωβρίου του 2013, ως μοντέλο της σεζόν (model year) του 2014.

## Εξωτερικοί σύνδεσμοι
* 
* Η επίσημη Αμερικανική ιστοσελίδα του Nissan NV200

NV200
Κατηγορία:Επαγγελματικά αυτοκίνητα
Λαπωνία

Η **Λαπωνία** ή η **Σάπμι** (βόρεια Σαάμι γλώσσα: *Sápmi*, σουηδικά: *Lappland*, φινλανδικά: *Lappi*, ρωσικά: Лапландия) είναι γεωγραφική-πολιτισμική περιοχή στη βόρεια Σκανδιναβία, κυρίως βόρεια του αρκτικού κύκλου. Εκτείνεται σε περιοχές της Νορβηγίας, της Σουηδίας, της Φινλανδίας και της Ρωσίας. Στα βόρεια συνορεύει με τη Θάλασσα του Μπάρεντς, στα δυτικά με τη Νορβηγική Θάλασσα και στα ανατολικά με τη Λευκή Θάλασσα. 

Το όνομα Λαπωνία αναφέρεται στα εδάφη που εδώ και αιώνες κατοικούνται από τους Σαάμι, επίσης γνωστούς ως Λάπωνες, οι οποίοι αποτελούν μειονότητα στην περιοχή. Εξαιτίας αυτού, μερικοί ορίζουν τη «Λαπωνία» ως ταυτόσημη με την περιοχή Σάπμι, ολόκληρη την παραδοσιακή περιοχή των Σαάμι. Παρόλα αυτά, το μέρος που αντιστοιχεί τόσο στη Ρωσία όσο και τη Νορβηγία, σπάνια αποκαλούνται Λαπωνία. Επισήμως, το όνομα χρησιμοποιείται από τη Φινλανδία και τη Σουηδία, όπου υπάρχουν επαρχίες με αυτό το όνομα εντός των χωρών αυτών.

Οι Λάπωνες αποτελούν μόνο το 2,5% με 5% του συνολικού πληθυσμού της Λαπωνίας, κατ' εκτίμηση σήμερα μεταξύ 50.000-100.000, από τους περίπου 2.000.000 ανθρώπους που διαβιούν σε όλη αυτή την περιοχή.

## Παραπομπές


## Εξωτερικοί σύνδεσμοι
* Lap land: location, people and facts

Κατηγορία:Σκανδιναβία
Κατηγορία:Ιστορικές περιοχές της Νορβηγίας
Κατηγορία:Ιστορικές περιοχές της Σουηδίας
Κατηγορία:Ιστορικές περιοχές της Φινλανδίας
Κατηγορία:Ιστορικές περιοχές της Ρωσίας
Κατηγορία:Πολιτισμικές περιοχές
Κρίστιαν Αμπιάτι

Ο **Κρίστιαν Αμπιάτι** (γεννημένος στις 8 Ιουλίου του 1977 στο Μιλάνο) είναι Ιταλός διεθνής ποδοσφαιριστής που αγωνίζεται στην θέση του τερματοφύλακα στην Ιταλική ομάδα ΑΚ Μίλαν. Ο Αμπιάτι ξεκίνησε την καριέρα του στην Μόντσα και πήγε στην Μίλαν το 1998. Έχει παίξει περισσότερα από 300 επίσημα παιχνίδια με την φανέλα της. Έχει κατακτήσει τρία πρωταθλήματα Σέριε Α, ένα κύπελλο Ιταλίας, δύο Σούπερ καπ Ιταλίας, ένα Τσάμπιονς Λίγκ και ένα ΟΥΕΦΑ Σούπερ καπ. Επιλέχθηκε στην Εθνική Ιταλίας ως τρίτος τερματοφύλακας για το Ευρωπαϊκό Πρωτάθλημα του 2000 και στους Θερινούς Ολυμπιακούς Αγώνες. Τον πρώτο του αγώνα για την Εθνική Ιταλίας τον έδωσε ενάντια στην Ελβετία της οποίας οι Ιταλοί επικράτησαν με 2-1 στις 30 Απριλίου του 2003.

## Παραπομπές


## Εξωτερικοί σύνδεσμοι
* 

Κατηγορία:Ιταλοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές ΑΚ Μόντσα
Κατηγορία:Ποδοσφαιριστές Ατλέτικο Μαδρίτης
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ιππότες του Τάγματος της Αξίας της Ιταλικής Δημοκρατίας
Ευρωπαϊκό Πρωτάθλημα Στίβου 1982

Το **Ευρωπαϊκό Πρωτάθλημα Ανοικτού Στίβου 1982** ήταν η 13η διοργάνωση του Ευρωπαϊκού Πρωταθλήματος Ανοικτού Στίβου που διοργανώθηκε. Η διοργάνωση φιλοξενήθηκε στο νεόχτιστο τότε Ολυμπιακό Στάδιο στην Αθήνα απ' τις 6 μέχρι τις 12 Σεπτεμβρίου του 1982. 

Ήταν η δεύτερη ανάλογη διοργάνωση που διεξήχθη στην Ελλάδα μετά από αυτή του 1969.
Η τελετή έναρξης των Αγώνων ήταν επηρεασμένη από αυτή των Ολυμπιακών Αγώνων της Μόσχας σε πολύ μικρότερη κλίμακα. Ο συνθέτης Γιάννης Μαρκόπουλος ανέλαβε να δημιουργήσει ένα τελετουργικό που είχε επίκεντρο την ειρήνη. Την έναρξη κήρυξε ο Πρόεδρος της Δημοκρατίας Κωνσταντίνος Καραμανλής.
Στη διοργάνωση πήραν μέρος περισσότεροι από 750 αθλητές και αθλήτριες και νικήτρια στον κατάλογο των μεταλλίων ήταν η Ανατολική Γερμανία (Λαοκρατική Δημοκρατία της Γερμανίας) με 13 χρυσά, 8 αργυρά και 7 χάλκινα μετάλλια. Καταρριφθηκαν τρία παγκόσμιο ρεκόρ από τις Μαρίτα Κοχ στα 400 μέτρα, Ούλρικε Μάιφαρτ στο άλμα εις ύψος και την ομάδα σκυταλοδρομίας της Ανατολικής Γερμανίας στα 4×400 μέτρα. Η Κοχ συμμετείχε και στην ομάδα της Ανατολικής Γερμανίας.  

Ήταν η πρώτη μεγάλη διοργάνωση που υπήρχε στο πρόγραμμα ο μαραθώνιος γυναικών, ενώ το αγώνισμα του πεντάθλου γυναικών μετατράπηκε σε έπταθλο. Οι Ελληνίδες αθλήτριες Άννα Βερούλη και Σοφία Σακοράφα, κατέκτησαν το χρυσό και το χάλκινο μετάλλιο στον ακοντισμό αντίστοιχα. Η Βερούλη πρώτευσε με επίδοση 70,02 μέτρα, τη δεύτερη καλύτερη όλων των εποχών, μόλις έξι εκατοστά κάτω από το παγκόσμιο ρεκόρ, ενώ το μετάλλιό της ήταν το πρώτο χρυσό της Ελλάδας στην ιστορία των διοργανώσεων.

Μετά το τέλος
της διοργάνωσης τη σημαία παρέλαβε ο δήμαρχος της Στουτγκάρδης στη Δυτική Γερμανία αφού η επόμενη διοργάνωση φιλοξενήθηκε εκεί.

## Αποτελέσματα

### Άνδρες

### Γυναίκες

## Πίνακας μεταλλίων

## Παραπομπές


## Εξωτερικοί σύνδεσμοι
* Όλα τα αποτελέσματα (archived) 

1982
Κατηγορία:Διοργανώσεις στίβου στην Ελλάδα
Κατηγορία:Στίβος το 1982
Κατηγορία:Διοργανώσεις στίβου στην Αθήνα
Νίκος Μαυράκης

Ο **Νίκος Μαυράκης** (Ερμούπολη ,24 Μαρτίου 1989) είναι σεναριογράφος, ηθοποιός και «διαπιστευμένος επενδυτής», όπως ορίζεται από την Επιτροπή Κεφαλαιαγοράς των ΗΠΑ (SEC).

## Βιογραφία
Σπούδασε στο Τμήμα Ιατρικών Εργαστηρίων της Σχολής Επαγγελμάτων Υγείας και Πρόνοιας του Ανωτάτου Τεχνολογικού Εκπαιδευτικό Ιδρύματος Θεσσαλίας (2006-2009), όπου ήταν αριστούχος και αποφοίτησε ένα χρόνο νωρίτερα.  

Αργότερα αποφάσισε να αλλάξει πορεία και να ακολουθήσει την υποκριτική. Είναι πτυχιούχος της Δραματικής Σχολής του Θεάτρου των Αλλαγών και ομιλεί αγγλικά, γαλλικά και τουρκικά.

Πρώτη τηλεοπτική εμφάνιση ήταν στην σειρά "Εγκλήματα" (1998 - 2000) και μετέπειτα εμφανίστηκε στη σειρά "Η γενιά των 592 €" στο 14ο επεισόδιο μαζί με την Μαίρη Πετρούτσα. Ωστόσο, συμμετείχε σε άλλες τηλεοπτικές σειρές όπως: "Πενήντα - Πενήντα", "Κλεμμένα Όνειρα" κλπ.

Κατά την διάρκεια των γυρισμάτων για τα "Κλεμμένα Όνειρα" τού έγινε πρόταση απο την τούρκικη εταιρεία παραγωγής ADAM FILM, ώστε να πρωταγωνιστήσει στην τουρκική σειρά "ΔΥΟ ΟΧΘΕΣ ΚΑΙ ΕΝΑΣ ΙΣΜΑΗΛ".

## Φιλμογραφία
### Τηλεόραση

### Εκπομπές

### Κινηματογράφος

Κατηγορία:Έλληνες σεναριογράφοι
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Datsun 15

To **Datsun 15** ήταν ένα αυτοκίνητο πόλης, που κατασκεύαζε η ιαπωνική αυτοκινητοβιομηχανία Datsun, από τον Μάιο του 1936 έως τον Απρίλιο του 1937. Αντικατέστησε το Datsun 14 και αντικαταστάθηκε από το Datsun 16. Ο ακριβής αριθμός των Datsun 15 που παρήχθησαν δεν είναι γνωστός, ωστόσο γνωρίζουμε ότι συνολικά εξήχθησαν εκτός συνόρων 87 οχήματα.

## Εκδόσεις
Ακολουθώντας την παράδοση των προηγούμενων μοντέλων, το Datsun 15 ήταν διαθέσιμο σε Phaeton, Sedan, Roadster και Van εκδόσεις, καθώς και σε μια έκδοση μικρού φορτηγού Truck. Όπως και το Datsun 14, η σεντάν εκδοχή ήταν ιδιαίτερα συνηθισμένη ως ταξί την εποχή εκείνη.

## Σχεδίαση
Σχεδιαστικά, το Datsun 15 είχε αρκετές διαφορές σε σχέση με το Datsun 14, και αυτό γιατί μεταξύ άλλων χρησιμοποιήθηκε ένα νέο σασί. Το αμάξωμα του Datsun 15 ήταν αισθητά μακρύτερο, έχοντας φτάσει στα 3.187 χιλιοστά, με αποτέλεσμα να μακρύνει και το μεταξόνιο, και για την ακρίβεια από τα 1.980 χιλιοστά ανέβηκε στα 2.005 χιλιοστά. Αυτή η αύξηση του μήκους μεταφράστηκε, επίσης, και σε επιπλέον χώρο για την καμπίνα των επιβατών.

Μία ακόμα σχεδιαστική αλλαγή υπήρξε στην μπροστινή γρίλια του Datsun 15, η οποία ήταν σχεδόν κάθετη, σε αντίθεση με τα παλαιότερα μοντέλα των οποίων η γρίλια είχε μια μικρή κλίση. Διαφορά είχαμε όμως και στην εξωτερική διακόσμηση του αυτοκινήτου, αφού λόγω τον προετοιμασιών για τον επερχόμενο πόλεμο η εύρεση και εισαγωγή υλικών ήταν εξαιρετικά δύσκολη. Έτσι τα χρωμιωμένα μέρη μειώθηκαν, με την εμπρός γρίλια να παίρνει το χρώμα του αμαξώματος, με εξαίρεση το περίγραμμά της και μερικές εσωτερικές γραμμές.

Κάτι ανάλογο συνέβη και στον λαγό-μασκότ της εταιρείας, ο οποίος αντικαταστάθηκε από έναν νέο λαγό, πιο απλής σχεδίασης και με μεγαλύτερα αυτιά. Επίσης, αλλαγή είχαμε και στους αεραγωγούς του Datsun 15. Στο Datsun 14 οι αεραγωγοί ήταν 16 μικρές οπές σχεδόν κάθετες στο πλαϊνό του καπό, ενώ στο Datsun 15 αντικαταστάθηκαν από 5 μεγάλους αεραγωγούς, οι οποίοι ήταν οριζόντιας διάταξης και είχαν δυο χρωμιωμένες λωρίδες να τους διαχωρίζουν.

Σημαντική λεπτομέρεια είναι ότι το Datsun 15 είχε στάνταρ τους προφυλακτήρες, ενώ τα παλαιότερα μοντέλα της εταιρείας τους είχαν ως προαιρετικούς.

Η νέα αυτή εμφάνιση έδωσε έναν αμερικάνικο αέρα στο Datsun 15, σε μικρότερες όμως εξωτερικές διαστάσεις.

## Τεχνικά χαρακτηριστικά
Μηχανικά το Datsun 15 χρησιμοποιούσε τον ίδιο τετρακύλινδρο κινητήρα βενζίνης με το Datsun 14, κυβισμού 722&nbsp;cm³, με την διαφορά ότι η αναλογία συμπίεσης πλέον είχε αυξηθεί από το 5,2 στο 5,4 έχοντας ως αποτέλεσμα την οριακή αύξηση της ισχύος του κινητήρα από τους 15 στους 16 ίππους. Τα υπόλοιπα μηχανικά μέρη παρέμειναν κοινά και, ως εκ τούτου, η τελική ταχύτητα του οχήματος παρέμεινε στα 80 χιλιόμετρα την ώρα.

## Πηγές
# https://web.archive.org/web/20131117190653/http://www.earlydatsun.com/datsun15.html

Κατηγορία:Μοντέλα Datsun
Κατηγορία:Αυτοκίνητα πόλης
Datsun 16

Το **Datsun 16** ήταν ένα αυτοκίνητο πόλης που κατασκεύαζε η ιαπωνική αυτοκινητοβιομηχανία Datsun, από τον Απρίλιο του 1937 έως τον Απρίλιο του 1938. Αντικατέστησε το Datsun 15 και αντικαταστάθηκε από το Datsun 17.

## Εκδόσεις

Οι εκδόσεις που ήταν διαθέσιμο το Datsun 16 ήταν οι Phaeton, Sedan, Roadster και Coupe, με την έκδοση Truck (ελαφρύ φορτηγό) να μην ακολουθεί την εξελικτική πορεία των οχημάτων. Αντ' αυτού συνεχίστηκε η παραγωγή του Datsun 15 Truck.

## Σχεδίαση

Σχεδιαστικά το Datsun 16 έμοιαζε πολύ με τον προκάτοχό του, με την κυριότερη εξωτερική διαφορά να είναι στο καπό και συγκεκριμένα στους αεραγωγούς. Για την ακρίβεια, οι αεραγωγοί στο Datsun 15 διαχωρίζονταν από δύο χρωμιωμένες γραμμές, οι οποίες στο Datsun 16 μετακινήθηκαν προς τα άκρα, παίρνοντας θέση στην πρώτη και στην τελευταία σειρά του αεραγωγού αντίστοιχα.

Επίσης, όπως συνέβη και στο προηγούμενο μοντέλο, εμφανής είχε αρχίσει να γίνεται η έλλειψη υλικών που επικρατούσε την εποχή εκείνη λόγω των πολεμικών επιχειρήσεων της Ιαπωνίας, με το εσωτερικό του αυτοκινήτου να είναι αρκετά λιτό.

## Τεχνικά χαρακτηριστικά

Μηχανικά, το Datsun 16 χρησιμοποιούσε τον ίδιο τετρακύλινδρο κινητήρα βενζίνης 722&nbsp;cm³, που απέδιδε 16 ίππους στις 3.600 στροφές ανά λεπτό. Το κιβώτιο παρέμεινε το ίδιο 3-τάχυτο μηχανικό και, ως αποτέλεσμα, στα 80 χιλιόμετρα την ώρα παρέμεινε και η τελική ταχύτητα του οχήματος.

## Συλλογή φωτογραφιών

Αρχείο:Datsun Model 16 Sedan, 1937 6829507176.jpg
Αρχείο:Datsun Model 16 Sedan, 1937 6975631567.jpg
Αρχείο:1937 Datsun Model 16 Sedan 01.jpg
Αρχείο:1937 Datsun Model 16 Sedan 02.jpg
Αρχείο:Datsun 16 Sedan 1937.jpg


Πρόκειται για Datsun Model 16 Sedan του 1937.

## Πηγές
# https://web.archive.org/web/20131117193348/http://www.earlydatsun.com/datsun16.html
# http://www.nissan-global.com/EN/HERITAGE/datsun_16_sedan.html 

Κατηγορία:Μοντέλα Datsun
Κατηγορία:Αυτοκίνητα πόλης
Μαρινάρισμα

**Μαρινάρισμα** είναι η διαδικασία της εμβάπτισης τροφίμων σε συχνά όξινο υγρό με μπαχαρικά πριν το μαγείρεμα. Η προέλευση της λέξης υπαινίσσεται τη χρήση της άλμης (Aqua Marina) στην διεργασία οξίνισης, η οποία οδήγησε στην τεχνική της προσθήκης γεύσης με εμβάπτιση σε υγρό. Το υγρό αυτό, η «μαρινάδα», μπορεί να είναι είτε όξινο (φτιαγμένο με συστατικά όπως ξίδι, χυμό λεμονιού ή κρασί) ή ενζυματικό (φτιαγμένο με συστατικά όπως ανανάς, παπάγια ή ακτινίδιο).. Εκτός από αυτά τα συστατικά, μια μαρινάδα συχνά περιέχει έλαια, βότανα και μπαχαρικά για περαιτέρω γεύση των τροφίμων.

Χρησιμοποιείται συνήθως για βελτίωση της γεύσης στα τρόφιμα και να μαλακώσει τα σκληρότερα τεμάχια κρέατος. Η διαδικασία μπορεί να διαρκέσει δευτερόλεπτα ή ημέρες. Διαφορετικές μαρινάδες χρησιμοποιούνται σε διαφορετικές κουζίνες. Για παράδειγμα, στην ινδική κουζίνα η μαρινάδα συνήθως παρασκευάζεται με μίγμα μπαχαρικών.

Τα συνηθέστερα υλικά μαρινάδας είναι λάδι, κρασί, ξύδι, λεμόνι και διάφορα μπαχαρικά. Μαρινάρισμα γίνεται συνήθως σε κόκκινο κρέας, ψάρι και πουλερικά.

Μια παρόμοια μορφή παρασκευής τροφίμων (maceration) είναι όταν ωμά, αποξηραμένα ή διατηρημένα φρούτα ή λαχανικά βυθίζονται σε ένα υγρό όπως κρασί, χυμός μήλου κλπ ώστε να μαλακώσουν και/ή να απορροφήσουν την γεύση του.

## Λειτουργία
Στα κρέατα, το οξύ προκαλεί διάσπαση των ιστών, επιτρέποντας έτσι περισσότερη υγρασία να απορροφηθεί και να καταλήξει σε ένα πιο χυμώδες τελικό προϊόν, ωστόσο, πάρα πολύ οξύ μπορεί να είναι επιζήμιο για το τελικό προϊόν. Μία καλή μαρινάδα έχει μια ισορροπία από οξέα, έλαια και μπαχαρικά. Όταν καταψύξουμε ωμό μαριναρισμένο κρέας, η μαρινάδα  μπορεί να διασπάσει την επιφάνεια και να μετατρέψει σε παστώδες το εξωτερικό στρώμα.

## Μαρινάρισμα με ασφάλεια
Το ωμό κόκκινο κρέας, τα ψάρια και το κοτόπουλο μπορεί να περιέχουν επιβλαβή βακτήρια που μπορούν να μολύνουν τη μαρινάδα. Το μαρινάρισμα πρέπει να γίνει στο ψυγείο ώστε να ανασταλεί η βακτηριακή ανάπτυξη. Η χρησιμοποιημένη μαρινάδα δεν θα πρέπει να μπαίνει σε μια σάλτσα, εκτός αν καθίστανται ασφαλής με βρασμό αμέσως πριν από τη χρήση. Διαφορετικά, πρέπει να χρησιμοποιηθεί φρέσκια ή κάποια μαρινάδα που δεν έχει αγγίξει το κρέας. Το δοχείο που χρησιμοποιείται για το μαρινάρισμα πρέπει να είναι από γυαλί ή πλαστικό για τρόφιμα. Το μέταλλο, συμπεριλαμβανομένων των κεραμικών σμάλτων που μπορεί να περιέχουν μόλυβδο, αντιδρά με το οξύ της μαρινάδας και πρέπει να αποφεύγεται.

## Αναφορές


Κατηγορία:Τεχνικές μαγειρέματος
Κατηγορία:Ορολογία μαγειρικής
Κόλπος της Ταϊλάνδης

thumb|right|Ο κόλπος της Ταϊλάνδης.
thumb|right|Ο κόλπος της Ταϊλάνδης.
Ο **κόλπος της Ταϊλάνδης** (ταϊλανδέζικα: อ่าวไทย) ή **κόλπος του Σιάμ** είναι κόλπος που βρίσκεται στη Νότια Σινική θάλασσα.

## Γεωγραφία
Από το κόλπο της Ταϊλάνδης βρέχεται η Καμπότζη, η Ταϊλάνδη και το Βιετνάμ. Στη βόρεια άκρη του κόλπου βρίσκεται η πόλη της Μπανγκόκ στις εκβολές του ποταμού Τσάο Πραγιά. Ο κόλπος έχει έκταση 320.000 τετραγωνικά χιλιόμετρα και είναι σχετικά ρηχός. Έχει μέσο βάθος 58 μέτρα και το βαθύτερο σημείο του είναι μόνο 85 μέτρα βαθύ. Το γεγονός αυτό καθιστά την ανταλλαγή του νερού αργή, και χάρη στην εισροή νερού από ποτάμια ο κόλπος έχει χαμηλή αλατότητα (3,05-3,25%) και είναι πλούσιος σε ιζήματα.

## Τουρισμός
Ο κόλπος της Ταϊλάνδης φιλοξενεί πολλούς κοραλλιογενείς υφάλους, και ως εκ τούτου πολλά κέντρα καταδύσεων. Λόγω της τροπικής ζέστης του νερού είναι δημοφιλής στους τουρίστες.

## Παραπομπές


## Εξωτερικοί σύνδεσμοι
* 

Ταιλανδης
Ταιλανδης
Κατηγορία:Γεωγραφία της Ταϊλάνδης
Κατηγορία:Γεωγραφία της Καμπότζης
Κατηγορία:Γεωγραφία του Βιετνάμ
Πρωτάθλημα Πρωταθλητριών ΣΤΟΚ

Το **Πρωτάθλημα πρωταθλητριών ΣΤΟΚ** ηταν το πρωτάθλημα που διεξαγόταν μεταξύ των πρωταθλητριών ομάδων των ομοσπονδιών του αγροτικού ποδοσφαίρου ανδρών στην Κύπρο. Διεξαγόταν υπό την αιγίδα της Συνομοσπονδίας τοπικών ομοσπονδιών Κύπρου (ΣΤΟΚ).

## Ιστορία

Το πρωτάθλημα της ΣΤΟΚ διεξήχθη για πρώτη φορά το 1978, ένα χρόνο μετά την ίδρυση της ΣΤΟΚ το 1977. Αρχικά μέσα απο αυτό το πρωτάθλημα γινόταν η ένταξη ομάδων απο τα αγροτικά πρωταθλήματα στην ΚΟΠ(Γ'Κατηγορία), αλλα αυτό σταμάτησε το 1986 με την διεξαγωγή του πρωταθλήματος ένταξης. Το 2020 και το 2021 δεν διεξηχθη λόγω της πανδημίας του κορωνοιού. Διεξήχθη για τελευταία φορά το 2024 και στη συνέχεια η ΣΤΟΚ αποφάσισε τον τερματισμό της διεξαγωγής του. 4 ομάδες (ΑΜΕΠ Παρεκκλησιάς, Εθνικός Λατσιών, Κόρνος FC, Σουρουκλής Τρούλλων, Φωτειακός Φρενάρου) το έχουν κατακτήσει από 2 φορές. Σε ότι αφορά τις ομοσπονδίες, από 9 κατακτήσεις μετρά η ΟΠΝ ΣΕΚ Λάρνακας, 8 η ΕΠΟΠΛ και η ΕΠΕΛ, 6 η ΕΠΟΛ, 4 η ΠΟΕΛ, απο 3 η ΠΑΑΟΚ, η ΠΟΑΛ, η ΑΟΚΝΕΛ και από 1 η ΠΟΑΣΠ και η ΑΠΟΕΣΠ.

## Δομή

Στο πρωτάθλημα της ΣΤΟΚ συμμετείχαν οι πρωταθλήτριες των 10 αγροτικών ομοσπονδιών της Κύπρου. Όλοι οι αγώνες και ο τελικός ήταν μονοί, νοκ-αουτ και διεξάγονταν σε ουδέτερα γήπεδα. 

## Οι πρωταθλήτριες
Στον πίνακα που ακολουθεί παρουσιάζονται οι πρωταθλήτριες ομάδες κάθε χρονιάς.

## Δείτε επίσης

* Σύστημα ποδοσφαιρικού πρωταθλήματος Κύπρου
* Α΄ κατηγορία ποδοσφαίρου ανδρών Κύπρου
* Β΄ κατηγορία ποδοσφαίρου ανδρών Κύπρου
* Γ΄ κατηγορία ποδοσφαίρου ανδρών Κύπρου
* Δ΄ κατηγορία ποδοσφαίρου ανδρών Κύπρου
* Κύπελλο Κύπρου (ποδόσφαιρο ανδρών)
* Κύπελλο Κύπρου Γ΄ – Δ΄ κατηγορίας

## Παραπομπές


## Πηγές
* Κυπριακή Ομοσπονδία Ποδοσφαίρου

Κατηγορία:Ποδοσφαιρικές διοργανώσεις Κύπρου
Μάντοβα ΦΚ

Η **Μάντοβα ΦΚ** είναι μια ιταλική, ποδοσφαιρική ομάδα. Συμμετείχε στη Σέριε Β από την περίοδο 2005-06 έως την περίοδο 2009–10 σαν **ΑΚ Μάντοβα**. Η ομάδα ιδρύθηκε το 1911. Αγωνίζεται στο Stadio Danilo Martelli, χωρητικότητας 14884 θεατών. Έχει αγωνιστεί στη Σέριε Α 5 περιόδους (1961-62, 1964-65, 1966-67, 1967-68, 1971-72).

## Τίτλοι
* Πρωτάθλημα Σέριε Β: 1
* Πρωτάθλημα Σέριε Γ: 1
* Πρωτάθλημα Σέριε Γ2: 3

## Παραπομπές


## Εξωτερικοί σύνδεσμοι
* 
*  

Κατηγορία:Ποδοσφαιρικές ομάδες Ιταλίας
Κατηγορία:Ιδρύσεις ποδοσφαιρικών ομάδων το 1911
Μουσική στην Αρχαία Αίγυπτο

Οι Αιγύπτιοι, έχουν αρχαία μουσική παράδοση και αριθμό αξιόλογων μουσικών οργάνων. Ό,τι αφορά στη μουσική της αρχαίας Αιγύπτουέχει ανακαλυφθεί από απεικονίσεις. Για παράδειγμα, πλάκα από σχιστόλιθο που χρονολογήθηκε το 3.500 π.Χ. δείχνει χορεύτριες που ενώ χόρευαν, έπαιζαν φλάουτο. Γενικότερα στις απεικονίσεις σχετικά με τη μουσική και το τραγούδι των Αιγυπτίων συναντάμε το φλάουτο και την άρπα. Τη μουσική τη χρησιμοποιούσαν στους ναούς και στο παλάτι, αλλά και στη καθημερινή ζωή. Η μουσική αυτής της περιόδου είναι φτιαγμένη από ημιτόνια. Από παραστάσεις διακρίνεται η «χειρονομία» (είδος μουσικής διεύθυνσης). Αυτό το είδος διεύθυνσης χαρακτηρίζεται από μελωδική κίνηση, κάτι που δείχνει την ύπαρξη της ορχήστρας στους αρχαίους Αιγύπτιους.

## Όργανα

Τα βασικά όργανα των Αιγυπτίων είναι η λύρα και η κιθάρα (αργότερα περνούν στους Έλληνες). Τη μουσική τους οι Αιγύπτιοι εμπλουτίζουν και με άλλα όργανα από την Ανατολή όπως: αυλούς, λαούτο, τρομπέτα, σείστρο. Από τα αρχαιότερά τους όργανα είναι και το τεμπούνι (είδος άρπας και εθνικό όργανό τους). Από πνευστά έχουν το μεμ (μακρύς αυλός) και το σέμπι (πλαγίαυλος). Ως κρουστά υπάρχουν τα κρόταλα και τα τύμπανα (από σκασμένους κορμούς δέντρων, όπου τοποθετούσαν τεντωνμένα δέρματα).

## Άλλα

Στοιχεία της μουσικής των Αιγυπτίων μεταφυτεύτηκαν στη Μινωική Κρήτη, στις Μυκήνες, στην Κυκλαδική Ελλάδα, αλλά και στους Ετρούσκους. Πιθανόν ο Πυθαγόρας να επηρεάστηκε από τους Αιγυπτίους για να αναπτύξει τη μουσική του θεωρία.

## Βιβλιογραφία
*Μαίρη Δρακάτου - Τ. Καλαντζοπούλου 2004, *Η μουσική και η ιστορία της*, Νικολαΐδης Μ. - Edition Orpheus, Αθήνα ISBN 960-7266-47-1

Κατηγορία:Αρχαία Αίγυπτος-επέκταση
Κατηγορία:Αρχαία Αίγυπτος
Τσανγκέ 3

Το **Τσανγκέ 3** (κινεζικά: 嫦娥三号, πινγίν: *Cháng'é Sānhào*) είναι μια μη επανδρωμένη Κινεζική διαστημική αποστολή εξερεύνησης της Σελήνης, που διαχειρίζεται η Εθνική Υπηρεσία  Διαστήματος της Κίνας. Η αποστολή αποτελείται από μια αυτόματη μονάδα προσελήνωσης και ένα ρόβερ. Εκτοξεύτηκε την 1η Δεκεμβρίου 2013 στα πλαίσια της δεύτερης φάσης του Κινεζικού προγράμματος εξερεύνησης της Σελήνης. Πρόκειται για την πρώτη προσεδάφιση που επιτυγχάνει το Διαστημικό πρόγραμμα της Κίνας και την πρώτη προσελήνωση μετά από 37 χρόνια και τη Σοβιετική αποστολή Λούνα 24 του 1976.

Η διαστημοσυσκευή πήρε το όνομά της από την Τσανγκέ, τη θεά της Σελήνης στην Κινεζική μυθολογία. Αποτελεί το τρίτο σκάφος που αποστέλλει η Κίνα στη Σελήνη, μετά τα Τσανγκέ 1 και Τσανγκέ 2 που τέθηκαν σε τροχιά γύρω από τη Σελήνη το 2007 και το 2010 αντίστοιχα. Το ρόβερ ονομάζεται Γιούτου ("κουνέλι της Σελήνης") από το κουνελάκι που κατά τη μυθολογία ζει στη Σελήνη ως κατοικίδιο της Τσανγκέ.

Το Τσανγκέ 3 μπήκε σε σεληνιακή τροχιά στις 6 Δεκεμβρίου 2013 και προσεληνώθηκε στις 14 Δεκεμβρίου 2013. Είχε προγραμματιστεί να προσεληνωθεί στον Κόλπο της Ίριδος, έναν κρατήρα γεμάτο βασαλτική λάβα, ωστόσο προσγειώθηκε λίγο ανατολικότερα, στη Θάλασσα των Βροχών, στο βόρειο ημισφαίριο της Σελήνης. Η μονάδα προσελήνωσης αναμένεται να λειτουργήσει για έναν χρόνο και το ρόβερ για περίπου τρεις μήνες, στη διάρκεια των οποίων θα εξερευνήσει τρία τετραγωνικά χιλιόμετρα εδάφους. Η αποστολή επικεντρώνεται, εκτός από τη φωτογράφηση, στη μελέτη του εδάφους και του υπεδάφους της Σελήνης, ως προετοιμασία για την αποστολή επιστροφής δείγματος Τσανγκέ 5, που θα προσεληνωθεί το 2017. Μετά την ολοκλήρωση των αυτόματων αποστολών, η Κίνα ενδέχεται να επιχειρήσει αποστολή αστροναυτών στη Σελήνη περί το 2025.

## Παραπομπές


Κατηγορία:Εξερεύνηση της Σελήνης
Κατηγορία:Μη επανδρωμένα διαστημικά σκάφη
Κατηγορία:Διαστημικές αποστολές το 2013
Ζορζ Γκοπ-Φενεπέζ

Ο **Ζορζ Γκοπ-Φενεπέζ** (γεννημένος στις 23 Οκτωβρίου 1988) είναι ποδοσφαιριστής από τη Νέα Καληδονία, ο οποίος αγωνίζεται ως επιθετικός για λογαριασμό της ΕΣ Τρουά ΑΚ και την Εθνικής Νέας Καληδονίας. Είναι αδερφός του επίσης ποδοσφαιριστή Τζον Γκοπ-Φενεπέζ.

## Καριέρα
Ο Γκοπ-Φενεπέζ ξεκίνησε την επαγγελματική του καριέρα από την ΑΣ Κιρκίτρ προτού μετακομίσει στην ΑΣ Μαζεντά το 2011.

Στις 29 Ιουνίου 2012, υπέγραψε συμβόλαιο μονοετούς διάρκειας στην γαλλική ΕΣ Τρουά ΑΚ, η οποία είχε μόλις προβιβαστεί στην Λιγκ 1.
Στις 4 Φεβρουαρίου πραγματοποίησε το ντεμπούτο του στην Λιγκ 1, αγωνιζόμενος για διάστημα 3 λεπτών. 

Η πρώτη διοργάνωση στην οποία αγωνίστηκε με τα χρώματα της Εθνικής Νέας Καληδονίας ήταν οι Αγώνες Ωκεανίας του 2011, όπου πέτυχε επτά τέρματα, με τη Νέα Καληδονία να διατηρεί τον τίτλο της.

## Παραπομπές


Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Νέας Καληδονίας
Κατηγορία:Ποδοσφαιριστές από τη Νέα Καληδονία
Κατηγορία:Ποδοσφαιριστές ΑΣ Μαζεντά
Τιάγκο Σαβιέρ Ροντρίγκες Κορρέα

Ο **Τιάγκο Σαβιέρ Ροντρίγκες Κορρέα** (γεννημένος στις 27 Δεκεμβρίου 1983) είναι Βραζιλιάνος ποδοσφαιριστής, ο οποίος αγωνίζεται για λογαριασμό της ομάδας της γαλλικής Λιγκ 2 ΕΣ Τρουά ΑΚ. 

Προηγουμένως αγωνιζόταν για λογαριασμό των Μποταφόγκο και Καμποφριένσε. Τον Ιανουάριο του 2007, αναχώρησε με προορισμό την ομάδα της γαλλικής Λιγκ 2 Σατορού.

## Παραπομπές


## Εξωτερικοί Σύνδεσμοι
* CBF 
* Futpedia  
* 

* Προφίλ του παίκτη στο SambaFoot
* Προφίλ του παίκτη στο Football-Lineups.com

Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Μποταφόγκο ντε Φουτεμπόλ ε Ρεγκάτας
Κατηγορία:Ποδοσφαιριστές ΛΜ Σατορού
Κατηγορία:Ποδοσφαιριστές ΕΣ Τρουά ΑΚ
Κατηγορία:Μέσοι ποδοσφαιριστές
Κύπελλο Κυπελλούχων ΣΤΟΚ

Το **Κύπελλο Κυπελλούχων ΣΤΟΚ** ήταν το Κύπελλο που διεξαγόταν μεταξύ των κυπελλούχων ομάδων των ομοσπονδιών του αγροτικού ποδοσφαίρου ανδρών στην Κύπρο.Διεξαγόταν υπό την αιγίδα της Συνομοσπονδίας τοπικών ομοσπονδιών Κύπρου (ΣΤΟΚ).

## Ιστορία

Το Κύπελλο Κυπελλούχων ΣΤΟΚ διεξήχθηκε για πρώτη φορά το 1986.Το 2020 δεν διεξηχθη λόγω της πανδημίας του κορωνοιού. Διεξήχθη για τελευταία φορά το 2024 και στη συνέχεια η ΣΤΟΚ αποφάσισε τον τερματισμό της διεξαγωγής του.  4 όμαδες (Δάφνη Τρούλλων,Δυναμό Περβολιών, ΚΝ Καλού Χωριού, Κούρης Ερήμης) το έχουν κατακτήσει απο δύο φορές.Σε ότι αφορά τις ομοσπονδίες, 7 κατακτήσεις μετρά η ΕΠΕΛ, απο 6 η ΕΠΟΠΛ, απο 5 η ΕΠΟΛ και η ΠΑΑΟΚ, απο 3 η ΠΟΕΛ,η ΑΟΚΝΕΛ και η ΑΠΟΕΣΠ, απο 2 η ΠΟΑΣΠ και η ΟΠΝ ΣΕΚ Λάρνακας και 1 η ΠΟΑΛ.

## Δομή

Στο Κύπελλο Κυπελλούχων ΣΤΟΚ συμμετείχαν οι κυπελλούχοι των 12 αγροτικών ομοσπονδιών της Κύπρου. Σε περίπτωση που ο κυπελλούχος είναι ταυτόχρονα και πρωταθλητής, τότε δικαιώμα συμμετοχής στο κύπελλο είχε ο φιναλίστ. Όλοι οι αγώνες και ο τελικός ήταν μονοί, νοκ-αουτ και διεξάγονταν σε ουδέτερα γήπεδα.

## Οι κυπελλούχοι
Στον πίνακα που ακολουθεί παρουσιάζονται οι κυπελλούχοι κάθε χρονιάς.

## Δείτε επίσης

* Σύστημα ποδοσφαιρικού πρωταθλήματος Κύπρου
* Α΄ κατηγορία ποδοσφαίρου ανδρών Κύπρου
* Β΄ κατηγορία ποδοσφαίρου ανδρών Κύπρου
* Γ΄ κατηγορία ποδοσφαίρου ανδρών Κύπρου
* Δ΄ κατηγορία ποδοσφαίρου ανδρών Κύπρου
* Κύπελλο Κύπρου (ποδόσφαιρο ανδρών)
* Κύπελλο Κύπρου Γ΄ – Δ΄ κατηγορίας

## Παραπομπές


## Πηγές
* Κυπριακή Ομοσπονδία Ποδοσφαίρου

Κατηγορία:Ποδοσφαιρικές διοργανώσεις Κύπρου
Orphan Black

Το ***Orphan Black*** είναι μια Καναδική/Αμερικανική (Συμπαραγωγή) τηλεοπτική σειρά επιστημονικής φαντασίας με πρωταγωνίστρια την Τατιάνα Μασλάνι. Η πρεμιέρα της σειράς έγινε στις 30 Μαρτίου 2013.
Προβάλλεται από τον τηλεοπτικό σταθμό BBC America στην Αμερική και τον τηλεοπτικό σταθμό Space στον Καναδά. Η πρώτη σεζόν αποτελείται από 10 επεισόδια και έχει ανανεωθεί για δεύτερη σεζόν, η οποία θα προβληθεί από τις 19 Απριλίου 2014.
Στην Ελλάδα θα προβάλλεται το χειμώνα του 2017-18 από τη Νέα Τηλεόραση Κρήτης.

## Υπόθεση
Η σειρά ακολουθεί την Σάρα Μάννινγκ, μια Αγγλίδα ορφανή μικροαπατεώνισσα, η οποία επιστρέφει μετά απο μήνες, για να διεκδικήσει την κόρη της. Αφού θα δει την αυτοκτονία μιας γυναικάς, εκμεταλλεύεται την ομοιότητά τους και κλέβει την ταυτότητα της. Ελπίζοντας να λύσει όλα της τα προβλήματα αδειάζοντας τον τραπεζικό λογαριασμό της νεκρής γυναικάς, ξαφνικά θα μάθει οτι αυτή και η νεκρή γυναικά είναι κλώνοι.
Όσο η Σάρα ψάχνει για απαντήσεις, θα ανακαλύψει οτι υπάρχουν περισσότερα άτομα σαν και αυτήν, γενετικά ταυτόσημα, που φυτεύτηκαν σε ανυποψίαστους γονείς μεσώ εξωσωματικής γονιμοποίησης σε εντελώς διαφορετικές συνθήκες. Χωρίς να έχει ιδέα ποιος δημιούργησε τους κλώνους, θα πρέπει να ανακαλύψει γρήγορα την αλήθεια, καθώς ένας δολοφόνος τις σκοτώνει μια μια.

## Πρωταγωνιστές και χαρακτήρες

* Τατιάνα Μασλάνι σε έναν αριθμό κλώνων, όλοι γεννημένοι το 1984 μεσώ εξωσωματικής γονιμοποίησης. Η σειρά με την έναρξη της επικεντρώνεται στην Σάρα Μάννινγκ, μια Αγγλίδα μικροαπατεώνισσα. Άλλοι κλώνοι και ρόλοι που υποδύεται η Μασλάνι είναι: η Ελίζαμπεθ "Μπεθ" Τσάιλντς, μια ντετέκτιβ της Αστυνομίας, η Άλισον Χέντριξ, μια νοικοκυρά των προαστίων, η Κοσίμα Νιχάους, μια μεταπτυχιακή φοιτήτρια στην εξελικτική αναπτυξιακή βιολογία, η Ελένα(άγνωστο επώνυμο), μια θρησκόληπτη δολοφόνος και η Τζένιφερ Φιτζσίμονς, δασκαλα και προπονήτρια κολύμβησης.
* Jordan Gavaris ως Φέλιξ "Φε" Ντόκινς, ο θετός αδερφός της Σάρα. Θεωρεί τον εαυτό του έναν σύγχρονο καλλιτέχνη.
* Dylan Bruce ως Πωλ Ντίρντεν, ένας πρώην μισθοφόρος στρατιωτικός, ο οποίος υπέγραψε συμβόλαιο για να παρακολουθεί την Μπεθ. Αργότερα μετά την αποκάλυψη του θανάτου της Μπεθ, γίνεται εραστής της Σαρα.
* Kevin Hanchard ως Ντετέκτιβ Άρθουρ "Αρτ" Μπελ, ο συνεργάτης Αστυνομικός της Μπεθ.
* Michael Mando ως Βικ, έμπορος ναρκωτικών και πρώην φίλος της Σάρα.
* Maria Doyle Kennedy ως Σιόμπαν Σάντλερ, η θετή μητέρα της Σάρα και του Φέλιξ, που συχνά την αποκαλούν "Κυρία Ες". Φυλάει την Κίρα, κόρη της Σάρα, όταν η Σάρα λείπει.

## Πηγές
* http://pro.imdb.com/title/tt2234222/
* http://www.imdb.com/title/tt2234222/
* http://en.wikipedia.org/wiki/Orphan_Black

## Εξωτερικοί σύνδεσμοι
*''Orphan Black στο BBC America'', η ιστοσελίδα της σειράς στον τηλεοπτικό σταθμό BBC America
*''Orphan Black στο Space'', η ιστοσελίδα της σειράς στον τηλεοπτικό σταθμό Space
*''Orphan Black στο IMDB'', πληροφορίες για την σειρά στην Internet Movie Database

Κατηγορία:Αμερικανικές τηλεοπτικές σειρές
Κατηγορία:Καναδικές τηλεοπτικές σειρές
Κατηγορία:Τηλεοπτικές σειρές του BBC America
Αντέλ Εξαρχόπουλος

Η **Αντέλ Εξαρχόπουλος** (γαλλ. *Adèle Exarchopoulos*, γενν. Παρίσι, 22 Νοεμβρίου 1993) είναι Γαλλίδα ηθοποιός του κινηματογράφου, ελληνικής καταγωγής. Το 2013 βραβεύτηκε με τον χρυσό φοίνικα στο φεστιβάλ των Καννών για την ταινία *[[Η Ζωή της Αντέλ]]*, μαζί με τη συμπρωταγωνίστριά της Λέα Σεϊντού και τον σκηνοθέτη της ταινίας Αμπντελατίφ Κεσίς. Το 2014 βραβεύτηκε με το Trophée Chopard του φεστιβάλ Καννών.

## Βιογραφία
Γεννήθηκε στις 22 Νοεμβρίου 1993 και μεγάλωσε στο Παρίσι. Ο πατέρας της ήταν δάσκαλος της κιθάρας, η μητέρα της νοσηλεύτρια. Άρχισε να εμφανίζεται στο θέατρο από τα εννιά, ενώ στα δεκατρία της έπαιξε στην τηλεόραση, και ένα χρόνο αργότερα στον κινηματογράφο. 

## Φιλμογραφία
* 2005: Martha 
* 2007: Boxes
* 2008: Les Enfants de Timpelbach
* 2010: The Round Up *(La Rafle)*
* 2010: Tête de turc
* 2010: Studentin, 19, sucht ... (*Mes chères études*, Fernsehfilm)
* 2011: Chez Gino
* 2011: Carré blanc
* 2012: Des morceaux de moi
* 2013: I Used to Be Darker 
* 2013: Η Ζωή της Αντέλ *(La Vie d’Adèle – Chapitre 1 & 2)*
* 2014: Σε επιφυλακή 
* 2015: Les anarchistes 
* 2016: Παράφορα 
* 2016: Orpheline 
* 2017: Le Fidèle

## Βραβεύσεις
**[[Διεθνές Φεστιβάλ Κινηματογράφου Καννών]]**
* 2013: Χρυσός Φοίνικας
* 2014: Trophée Chopard

## Παραπομπές


## Εξωτερικοί σύνδεσμοι

* 

Κατηγορία:Γάλλοι ελληνικής καταγωγής
Κατηγορία:Γαλλίδες ηθοποιοί κινηματογράφου
Κατηγορία:Γαλλίδες ηθοποιοί τηλεόρασης
Κορυδαλλός (πτηνό)

Ο **κορυδαλλός** ή και *κατσιλέρας*, ή *σκορδαλλός* είναι μικρό πτηνό, το οποίο ανήκει στην οικογένεια Κορυδαλλίδες (Alaudidae) και στην τάξη Στρουθιόμορφα.

Η οικογένεια των Κορυδαλλιδών αποτελείται από 20 γένη και περιλαμβάνει συνολικά 97 είδη.

Το σώμα του είναι λεπτό με μήκος 18 εκ. Το φτέρωμά του είναι σε γκρι καφέ χρώμα με ραβδώσεις. Η κοιλιά του έχει σχεδόν καφέ χρώμα. Το ράμφος του είναι δυνατό, κοντό και έχει σχήμα κώνου. Οι φτερούγες του είναι μακριές και μυτερές. Το νύχι του πίσω δακτύλου του ποδιού του κάμπτεται ελαφρά και έχει διπλάσιο μήκος από το δάκτυλο, για αυτό και γαντζώνεται πολύ καλά.

Το κελαήδημά του είναι δυνατό, καθαρό και σε πολύ υψηλούς τόνους. Από τα πιο ζωηρά και ευκίνητα πουλιά, έχει εριστική διάθεση ιδίως την άνοιξη.
Η τροφή του αποτελείται από σπόρους, έντομα και χλόη. Ιδιαίτερη αδυναμία έχει στα δημητριακά (για αυτό και λέγεται και σιταρήθρα).
Το θηλυκό γεννά 3-5 αυγά. Η επώαση κρατά 2 εβδομάδες και η αναπαραγωγή γίνεται το καλοκαίρι. Σε περίπτωση παρατεταμένης καλοκαιρίας υπάρχουν 2-3 επωαστικές περίοδοι.

Η φωλιά του βρίσκεται σε κοιλότητες στο έδαφος, σε εσοχές βράχων ή σε τούφες χόρτων. Στην κατασκευή της χρησιμοποιεί ξερά χόρτα, τρίχες και φτερά.
Άλλα είδη της ίδιας οικογένειας είναι: 
* Κορυδαλλός ο λοφιοφόρος (Galerida cristata), κν κατσουλιέρης
* Κορυδαλλός ο δενδρόβιος (Lullula arborea)
* Ερημόφιλος ο αλπικός (Eremophila arborea)
* Κορυδαλλός ο αγροδίαιτος (Alauda arvensis), κν σιταρήθρα.

## Πηγές
 
*Βιβλιογραφία:Εκδοτική Αθηνών, Εκπαιδευτική Ελληνική Εγκυκλοπαίδεια Τόμος 11

## Εξωτερικοί σύνδεσμοι

Κατηγορία:Κορυδαλλίδες
Οπερά Γκαρνιέ

Το **Παλέ Γκαρνιέ** (γαλλικά: *Palais Garnier*) είναι μία όπερα 1.979 θέσεων στο Παρίσι, η οποία κτίστηκε από το 1861 μέχρι το 1875, προορισμένη να γίνει η έδρα της Όπερας του Παρισιού. Αρχικά ονομαζόταν *Salle des Capucines* (*Αίθουσα των Καπουτσίνων*) επειδή βρισκόταν στο *Boulevard des Capucines* στο 9ο δημοτικό διαμέρισμα του Παρισιού, αλλά σύντομα έγινε γνωστό ως *Palais Garnier* (*Παλάτι του Γκαρνιέ*) σε αναγνώριση της χλιδής και του αρχιτέκτονά του, Σαρλ Γκαρνιέ. Το θέατρο αποκαλείται και *Opéra Garnier* και ιστορικά είναι γνωστό ως *Opéra de Paris* (*Όπερα του Παρισιού*) ή πιο απλά Opéra, καθώς ήταν η πρωταρχική λυρική σκηνή στο Παρίσι, αλλά και έδρα του Μπαλέτου της Όπερας του Παρισιού, μέχρι το 1989, όταν η Opera Bastille άνοιξε τις πύλες της στην περιοχή της Βαστίλλης. Η αίθουσα του Παλέ Γκαρνιέ χρησιμοποιείται πλέον κυρίως για παραστάσεις μπαλέτου.

## Παραπομπές


Κατηγορία:Όπερες
Κατηγορία:Θεατρικοί χώροι στο Παρίσι
Γεώργιος Σαμαρίδης

Ο **Γεώργιος Σαμαρίδης** ή **Λογοθέτης** (1911-1949) ήταν Έλληνας αξιωματικός του Ελληνικού Στρατού, αντιστασιακός την περίοδο της Κατοχής μέσα από τις τάξεις του ΕΛΑΣ και στέλεχος του ΔΣΕ κατά τον Εμφύλιο.

## Βιογραφικά στοιχεία και σταδιοδρομία στον Ελληνικό Στρατό

Ο Σαμαρίδης γεννήθηκε στις 21 Ιανουαρίου του 1911 στον Πολιχνίτο της Λέσβου και ήταν μέλος πολύτεκνης οικογένειας. Μετά την ολοκλήρωση των εγκυκλίων σπουδών του εισήχθη το 1928 στη Σχολή Ευελπίδων και μετά από τετραετή φοίτηση, ορκίστηκε το 1932 ανθυπολοχαγός Πεζικού. Παράλληλα τοποθετήθηκε στη Σχολή ως καθηγητής τακτικής. Το 1935 έλαβε μέρος στο αποτυχημένο βενιζελικό κίνημα του Μαρτίου με αποτέλεσμα την απόταξή του από το στράτευμα στο οποίο επανήλθε κατά τον ελληνοϊταλικό πόλεμο του 1940-1941.

## Στην Εθνική Αντίσταση

Μετά τη συνθηκολόγηση της Ελλάδας ως συνέπεια της γερμανικής εισβολής, όντας πια λοχαγός θα συμμετάσχει στην Εθνική Αντίσταση μέσα από τις τάξεις του ΕΛΑΣ με το πολεμικό όνομα «Λογοθέτης». Συγκεκριμένα, υπηρέτησε αρχικά ως επιτελάρχης στην I Μεραρχία του ΕΛΑΣ Θεσσαλίας και έπειτα μετατέθηκε με την ίδια ιδιότητα στην II Μεραρχία Αττικοβιωτίας όπου παρέμεινε μέχρι το τέλος της Κατοχής.

## Στον Εμφύλιο

Το 1945 τοποθετήθηκε εξαιτίας της συμμετοχής του στον ΕΛΑΣ, στον Β' Πίνακα αξιωματικών με συνέπεια τον εκτοπισμό του αρχικά στη Φολέγανδρο και εν συνεχεία στη Νάξο από όπου και απέδρασε στις 15 Απριλίου 1947 μαζί με άλλους 11 αξιωματικούς. Με την προσχώρησή του στον ΔΣΕ λαμβάνει από την *[[Προσωρινή Δημοκρατική Κυβέρνηση]]* των ανταρτών το βαθμό του ταγματάρχη και τοποθετείται αρχικά στη θέση του επιτελάρχη του Γενικού Στρατηγείου του ΔΣΕ και κατόπιν σε αντίστοιχη θέση στη Μεραρχίας Δυτικής Μακεδονίας. Παράλληλα υπήρξε εκπαιδευτής της Σχολής Αξιωματικών του Γενικού Αρχηγείου (ΣΑΓΑ). Σκοτώθηκε στις 13 Απριλίου του 1949 στην περιοχή του Σμόλικα, ενώ μετά το θάνατό του η *[[Προσωρινή Δημοκρατική Κυβέρνηση]]* τον προήγαγε σε υποστράτηγο.

Σύμφωνα με μια άποψη, ο Σαμαρίδης λίγο καιρό πριν το θάνατό του φέρεται να βρισκόταν στη δυσμένεια ορισμένων ηγετικών στελεχών του ΔΣΕ λόγω της αντίθεσής του προς τον Γούσια πάνω σε ζητήματα τακτικής.

## Παραπομπές


## Βιβλιογραφία

* Αχιλλέας Ι. Παπαϊωάννου, *Ο Κρόνος τρώει τα παιδιά του*, εκδόσεις Μπίμπης, χ.χ.
* Γιάννης Πριόβολος, *Μόνιμοι αξιωματικοί στον Ε.Λ.Α.Σ. Οικειοθελώς ή εξ ανάγκης, Νότια και Κεντρική Ελλάδα,* Εκδόσεις Αλφειός, 2009.

Κατηγορία:Έλληνες κομμουνιστές
Κατηγορία:Μέλη του ΕΛΑΣ
Κατηγορία:Μαχητές του Δ.Σ.Ε
Κατηγορία:Έλληνες αξιωματικοί του Στρατού Ξηράς
Φρατρία

**Φρατρία** χαρακτηρίζεται στην αρχαία Ελληνική κοινωνία μια κοινωνικοπολιτική ομάδα ανθρώπων ενταγμένη τυπικά σε ένα σύνολο με συγκεκριμένους στόχους, επιδιώκοντας κοινούς ιδιοτελείς σκοπούς. Απαρτίζονταν από όμαιμους που είχαν έναν κοινό πρόγονο - γενάρχη, έτρωγαν απ' την ίδια χύτρα και ανέπνεαν τον ίδιο αέρα, προϋποθέσεις κοινής διαμονής. Ετυμολογικά προέρχεται απ' την λέξη **Φράτηρ-Φράτερ/Φράτωρ**, προερχόμενη απ' τη Μινωική Γλώσσα, όπου δηλώνει τον «αδελφό», μιας και τα μέλη της φρατρίας ήταν «αδέλφια» μεταξύ τους ή αλλιώς «αδελφά γένη».

## Πηγές

* Αρχαία Ελληνική Γραμματεία
* «Foundation of the Hellenic World»
* Άννα Ραμού-Χαψιάδη (Βλ.: Απ' την φυλετική κοινωνία στην πολιτική)

Κατηγορία:Ανθρωπολογία
Κατηγορία:Αρχαίος βίος
Φρανκ Ροζίν

Ο **Φρανκ Ροζίν** (γερμ. *Frank Rosin*, γενν. 1966) είναι βραβευμένος Γερμανός γαστρονόμος και δημοφιλής τηλεμάγειρος.

## Βιογραφία
Γεννήθηκε στις 17 Ιουλίου 1966 στο Ντόρστεν (*Dorsten*). Ο πατέρας του ήταν έμπορος χοντρικής ειδών γαστρονομίας και μικρογαστρονόμος. Από το 1982 μαθήτευσε μάγειρας και αποφοίτησε το 1985. Εργάστηκε ως πλανόδιος μάγειρας στην Καλιφόρνια και στην Ισπανία. Παντρεύτηκε το 2006 και απόκτησε δύο θυγατέρες και έναν γιο.

## Βραβεύσεις
* 2 αστέρες στο Guide Michelin 
* 17 μόρια στο Gault-Millau 
* 4 μόρια στο Der Feinschmecker

## Παραπομπές


## Βιβλιογραφία
* *Schmackofatz! Einfach gut kochen*. Mit kulinarischen Reportagen von Helmut Krause und André Laaks. Knaur, München 2004, ISBN 3-426-66887-4
* *Fitness à la carte! Sport-Stars und ihr Lieblingsgericht. Sporternährung von A–Z* (mit Stéphane Franke). Weropress, Pfaffenweiler 2004, ISBN 3-937588-09-4
* *Das Kochbuch. Kreative Rezepte mit einfachen Zutaten*. VGS, Köln 2010, ISBN 978-3-8025-3725-7

## Εξωτερικοί σύνδεσμοι
* 
* επίσημη ιστοσελίδα
* Παρουσίαση στο kabeleins.de 

Κατηγορία:Γερμανοί
Παποράκι

Το **Παποράκι** είναι παλιό λαϊκό σμυρνέικο τραγούδι, το οποίο τραγουδούσαν οι Έλληνες στρατιώτες που λιποτακτούσαν από το Μικρασιατικό Μέτωπο το 1922. Ηχογραφήθηκε για πρώτη φορά από τη Μαρίκα Παπαγκίκα. Στο τραγούδι αναφέρεται το προάστιο της Σμύρνης Μπουρνόβας, ενώ ο καθένας έβαζε άλλον τελικό προορισμό ανάλογα με το πού ήθελε να τον πάει το βαπόρι.

Το 1972 το τραγούδι αυτό διασκευάστηκε από τον Λευτέρη Παπαδόπουλο, ο οποίος πρόσθεσε σε αυτό το δίστιχο "στον Περαία έχω σπίτι και στο Πέραμα κυρά" που είχε ακούσει από τον στιχουργό Νίκο Μάθεση ή "Τρελλάκια". Επίσης έβαλε σαν τελικό προορισμό τον Πειραιά, ενώ στο κανονικό ο δημοφιλεστερος προορισμός είναι η Βραΐλα της Ρουμανίας. Επίσης αφαιρέθηκαν οι αναφορές σε χασίς και δερβίσηδες, λόγω της λογοκρισίας. Η μελωδία του τραγουδιού διασκευάστηκε και ενορχηστρώθηκε από τον Μάνο Λοΐζο και συμπεριλήφθηκε στον δίσκο Να 'χαμε τι να 'χαμε ο οποίος κυκλοφόρησε τα Χριστούγεννα του 1972.

Αρχικά ο Λοΐζος σκόπευε να το δώσει να το ερμηνεύσει ο Γιώργος Νταλάρας. Όμως ο Νταλάρας, μόλις άκουσε την αρχή του τραγουδιού, είπε στους δυο δημιουργούς πως το γνώριζε. Τότε ο Λοΐζος εκνευρίστηκε, γύρισε κοίταξε τον Παπαδόπουλο και του είπε: "Δηλαδή, ο Νταλάρας ισχυρίζεται ότι το τραγούδι αυτό το κλέψαμε;" "Ναι", του απάντησε εκείνος γελώντας. Ο Νταλάρας στη συνέχεια διευκρίνισε πως πρόκειται για παλιό τραγούδι με άλλη μουσική, ωστόσο μετά από αυτό το επεισόδιο ο Λοΐζος έδωσε το *Παποράκι* στον Γιάννη Καλατζή. Το ότι ο Παπαδόπουλος κράτησε το αρχικό τετράστιχο, συμπληρώνοντάς το, με τον Λοΐζο να βάζει διαφορετική μουσική με γρήγορο και ζωντανό ρυθμό στη θέση του παλιού θλιμμένου τραγουδιού, επιβεβαίωσε αργότερα και ο ίδιος ο Γιώργος Νταλάρας.

## Παραπομπές


Κατηγορία:Ελληνικά τραγούδια
Κατηγορία:Τραγούδια του 1972
Ο Λυκάνθρωπος (ταινία, 2010)

**Ο Λυκάνθρωπος** (αγγλ.: *The Wolfman*) είναι κινηματογραφική ταινία τρόμου,όπου κυκλοφόρησε στους κινηματογράφους το 2010, με πρωταγωνιστή τον Μπενίσιο ντελ Τόρο στο ρόλο του Λάρι Τάλμποτ και τον Άντονι Χόπκινς στο ρόλο του σερ Τζον, μαζί με τους Έμιλι Μπλαντ και Χιούγκο Γουίβινγκ. Η ταινία αυτή αποτελεί ένα remake της της ομότιτλης ταινίας του 1941. Η ταινία αυτήν κυκλοφόρησε στους κινηματογράφους των Η.Π.Α. στις 12 Φεβρουαρίου του 2010.

## Περίληψη
Η παιδική ηλικία του Λόρενς τελειώνει απότομα με τον ξαφνικό θάνατο της μητέρας του. Έχοντας από το σημείο αυτό και μετά σταλθεί στην Αμερική, όπου μεγαλώνει μαζί με την θεία του, ο Λόρενς έχει αποκόψει κάθε επαφή με τον πατέρα του και τον αδερφό του, τον Μπεν. Ωστόσο, όταν η αρραβωνιαστικιά του  Μπεν, η Γκουεν, του στέλνει ένα μήνυμα όπου ενημερώνει τον Λόρενς ότι ο αδερφός του έχει εξαφανιστεί, ο ίδιος θα γυρίσει πίσω στο πατρικό του σπίτι, στην Αγγλία, και θα προσπαθήσει να τον βρει. Ωστόσο, θα έρθει αντιμέτωπος με ένα οδυνηρό πεπρωμένο για τον εαυτό του. Κάποιος ή κάτι σκοτώνει τους χωρικούς και ένας επιθεωρητής έρχεται με στόχο να εντοπίσει τον φονιά.

## Διανομή Ρόλων
* Μπενίσιο ντελ Τόρο ως ο Λόρενς Τάλμποτ, ο Λυκάνθρωπος
* Άντονι Χόπκινς ως ο Σερ Τζον Τάλμποτ
* Έμιλι Μπλαντ ως η Γκουέν Κόνλιφ
* Χιούγκο Γουίβινγκ ως ο Φράνσις Άμπερλαΐν
* Αρτ Μαλίκ ως ο Σινγκ
* Άντονι Σερ ως ο Δρ. Χόνεγκεν
* Τζεραλντίν Τσάπλιν ως η Μαλέβα 
* Σίμον Μέρρελλς ως ο Μπεν Τάλμποτ
* Κλάιβ Ρουσέλλ ως ο Μακουίν
* Ντέιβιντ Στερν ως ο Κιρκ

## Βραβεία και Υποψηφιότητες

## Αναφορές


## Εξωτερικοί σύνδεσμοι
* 
*

Κατηγορία:Αμερικανικές ταινίες της δεκαετίας 2010
Κατηγορία:Ταινίες τρόμου
Κατηγορία:Ταινίες του 2010
Κατηγορία:Ταινίες παραγωγής Universal Pictures
Κατηγορία:Ταινίες που κέρδισαν Όσκαρ Καλύτερου Μακιγιάζ και Κομμώσεων
Κατηγορία:Λυκάνθρωποι σε ταινίες
Κατηγορία:Αγγλόφωνες ταινίες
Πάπας Στέφανος ΣΤ΄

Ο **Πάπας Στέφανος ΣΤ΄** (πέθανε τον Αύγουστο του 897) ήταν Πάπας της Ρώμης και κυβερνήτης στα Παπικά Κράτη (22 Μαΐου 896 - 897). Είναι περισσότερο γνωστός για την υποκίνηση της Πτωματικής Σύνοδος, η οποία οδήγησε τελικά στην πτώση και τον θάνατό του. 

## Βιογραφία

[thumb|left|350px|Η μεταθανάτια δίκη του Πάπα Φορμόζου, [Jean-Paul Laurens, 1870]]
Ο Στέφανος γεννήθηκε στην Ρώμη και ήταν γιος ενός ιερέα με το όνομα Ιωάννης. Ο Πάπας Φορμόζος τον διόρισε επίσκοπο Αναγκνί παρά την θέληση του. Οι συνθήκες της εκλογής του είναι ασαφείς, τον στήριξαν οι πιο πλούσιες Ρωμαϊκές οικογένειες και οι  
Δούκες του Σπολέτο οι οποίοι εκείνη την εποχή ήταν ενάντια στον Παπισμό. Ο Στέφανος ΣΤ΄ έμεινε πασίγνωστος για την άθλια συμπεριφορά του απέναντι στα λείψανα του προκατόχου του Πάπα Φορμόζου. Το σαπισμένο πτώμα του εκταφιάστηκε και δικάστηκε τον Ιανουάριο του 897 στην περίφημη Πτωματική Σύνοδο. Η πίεση που ασκούσαν οι δούκες του Σπολέτου και το προσωπικό μίσος του Στεφάνου ΣΤ΄ για τον ίδιο τον Φορμόζο τον οδήγησαν στην ταχύτατη λήψη της απόφασης. Στην δίκη που ακολούθησε ένας Διάκονος απαντούσε πίσω από το πτώμα για λογαριασμό του νεκρού Πάπα. Η καταδίκη του έγινε με κατηγορίες όπως ότι ασκούσε τα καθήκοντα του επισκόπου ενώ είχε καθαιρεθεί, ότι ανέβηκε στην θέση του Πάπα ενώ ήταν επίσκοπος του Πόρτο και διάφορες άλλες κατηγορίες τις οποίες του είχε απαγγείλει ο Πάπας Ιωάννης Η΄. 

Το πτώμα του κρίθηκε ένοχο, του αφαιρέθηκαν τα άμφια, του κόπηκαν τα τρία δάχτυλα της ευλογίας, ντύθηκε με την ενδυμασία ενός λαϊκού και τάφηκε γρήγορα, αργότερα ρίχτηκε στον Τίβερη. Όλες οι χειροτονίες που είχαν ανακηρυχτεί από τον Πάπα Φορμόζο ακυρώθηκαν. H Σύνοδος προκάλεσε μεγάλη αναταραχή επειδή την προκάλεσαν για πολιτικούς λόγους οι δούκες του Σπολέτου ανάμεσα στους οποίους ήταν και ο Γουίδων Δ΄ του Σπολέτου που είχε ανατρέψει ο Αρνούλφος της Καρινθίας με έκκληση του Φορμόζου. Οι δούκες του Σπολέτου είχαν ανακτήσει την εξουσία στις αρχές του 897 και έβαλαν στόχο την εκδίκηση. Η αντίδραση απέναντι στην βλασφημία ήταν ακαριαία, ο Στέφανος ΣΤ΄ ανατράπηκε και φυλακίστηκε, τον Αύγουστο του ίδιου χρόνου δολοφονήθηκε από Στραγγαλισμό, τον διαδέχθηκε ο Πάπας Ρωμανός.

## Παραπομπές



## Πηγές

*Dümmler, Ernst (1866). Auxilius und Vulgarius: Quellen und Forschungen zu Geschichte des Papsttums im Anfange des zehnten Jahrhunderts (in German and Latin). S. Hirzel. σσ. 9–12, 71–72, 95.
*Jégou, Laurent (2015). "Compétition autour d'un cadavre. Le procès du Pape Formose et ses enjeux (896-904)." (in French) Revue Historique vol. 317, no. 3 (675), 2015, σσ. 499–523. 
*Leyser, Conrad (2010). "Episcopal Office in the Italy of Liudprand of Cremona, C.890-c.970." The English Historical Review 125, no. 515 (2010), pp. 795–817, at σσ. 800–802; 811–813. 
*Llewellyn, Peter (1971). Rome in the Dark Ages. New York: Praeger. pp. 292–296.
*Mann, Horace Kinder (1910). The Lives of the Popes in the Early Middle Ages. Vol. IV, 891–999. London: Kegan Paul, Trench, Trübner. σσ. 68–85.
*Di Vito Loré, Marina C. Sarramia (2019). "Stefano VI, papa." Dizionario Biografico degli Italiani (Στα Ιταλικά) Τομ. 94 

Κατηγορία:Πάπες 9ου αιώνα
Κατηγορία:Πάπες